**APAĻO KOKMATERIĀLU PIRKUMA LĪGUMS**

**ar piegādi**

**Nr.** *skatāms pievienotajā datnē*

 *Dokumenta datums ir pēdējā*

*uzliktā elektroniskā paraksta datums*

**SIA „Rīgas meži”**, vienotais reģistrācijas Nr. 40003982628, tās valdes \_\_\_\_\_\_\_\_\_ \_\_\_\_\_\_\_\_\_\_\_\_\_\_\_ personā, kur\_\_ rīkojas uz statūtu un 20.06.2023. pilnvaras Nr.SRM-23-20-pv pamata, turpmāk – **Piegādātājs**, no vienas puses, un

**\_\_\_\_\_\_\_\_\_\_\_\_\_\_\_\_**, vienotais reģistrācijas Nr. \_\_\_\_\_\_\_\_, tās valdes \_\_\_\_\_\_\_\_\_ \_\_\_\_\_\_\_\_\_\_\_\_\_\_\_ personā, kur\_\_ rīkojas uz \_\_\_\_\_\_\_\_\_\_\_\_\_\_ pamata, turpmāk – **Pasūtītājs**, no otras puses, abi kopā turpmāk – **Puses**, katrs atsevišķi – **Puse**, ievērojot **\_\_\_.\_\_\_.202\_\_.** apstiprinātos izsoles **Nr. \_\_\_\_\_\_\_\_\_** *[\_\_., \_\_. daļas]* rezultātus, bez viltus, maldības un spaidiem noslēdz šādu Apaļo kokmateriālu pirkuma līgumu, turpmāk – **Līgums**:

1. **LĪGUMA PRIEKŠMETS**
	1. Piegādātājs pārdod un piegādā, bet Pasūtītājs pasūta un pērk **apaļos kokmateriālus**, turpmāk – **Kokmateriāli**, kuru sortiments, apjomi, kvalitāte un cenas ir noteiktas Līguma pielikumā Nr.1 pievienotajā Kokmateriālu sortimenta piedāvājumā un pielikumā Nr.2 pievienotajā Reducēšanas tabulā, kas ir šī Līguma neatņemamas sastāvdaļas.
	2. Kokmateriālu **kopējais prognozētais apjoms** ir **\_\_\_\_\_\_ m³** (**\_\_\_\_\_\_\_\_ kubikmetri**) *[tajā skaitā izsoles \_\_.daļā izsolītais prognozētais apjoms - \_\_\_\_ m3 un izsoles \_\_.daļā izsolītais prognozētais apjoms - \_\_\_\_ m3]*. Puses apzinās un piekrīt, ka Līguma izpildes ietvaros ir pieļaujamas saražotā un Pasūtītājam faktiski piegādātā Kokmateriālu kopējā apjoma izmaiņas +/-20% (divdesmit procentu) robežās no kopējā prognozētā apjoma.Precīzs piegādāto Kokmateriālu apjoms un kvalitāte tiek noteikti pēc Kokmateriālu piegādes, Līguma 4.nodaļā noteiktajā kārtībā.
	3. Piegādātāja ražotie un piegādātie Kokmateriāli ir FSC (100% FSC) un PEFC (100% PEFC Certified) sertificēti, ko apliecina koksnes piegādes ķēdes FSC sertifikāts Nr. SCS-COC-007461 (pieejams: <https://ej.uz/rigas_mezi_fsc>) un PEFC sertifikāts Nr. BMCERT-PEFC-COC-00171 (pieejams: <https://ej.uz/rigas_mezi_pefc>). Kokmateriālu kvalitātes prasības ir noteiktas dokumentā “Apaļo kokmateriālu kvalitātes prasības” (pieejams: <https://ej.uz/rm_kvalitates_prasibas>) un ir Pasūtītājam zināmas.
	4. Puses atzīst, ka Kokmateriālu izcelsmi (koksnes piegādes ķēdi) pierāda Līguma izpildes dokumentos norādītie ciršanas apliecinājumu numuri, pēc kuriem Pasūtītājs pats pārliecinās par apliecinājuma īstumu, un Piegādātājam nav pienākuma nekādos citos veidos pierādīt Kokmateriālu izcelsmi.
	5. Piegādātājs nodrošina visa Kokmateriālu apjoma piegādi uz Līguma pielikumā Nr.1 Pasūtītāja norādīto piegādes vietu, turpmāk – **Piegādes vieta**, ne vēlāk kā līdz **202\_\_. gada \_\_\_. \_\_\_\_\_\_\_\_\_\_\_\_**, ja vien šajā Līgumā noteiktajā kārtībā Piegādātājs nav paziņojis Pasūtītājam par piegādes termiņa pagarinājumu. Kokmateriālu piegādi uz Piegādes vietu veic Piegādātāja nolīgts Kokmateriālu pārvadātājs, turpmāk – **Pārvadātājs**.
2. **PIRKUMA MAKSA UN NORĒĶINU KĀRTĪBA**
	1. **Kopējā prognozētā pirkuma maksa** par Līguma 1.2.punktā noteikto Kokmateriālu kopējo prognozēto apjomu kopā ar piegādes (transportēšanas) maksu ir **EUR \_\_\_\_\_\_** (\_\_\_\_\_\_\_\_\_ euro, \_\_ centi) bez pievienotās vērtības nodokļa (turpmāk – **PVN**), ko sastāda:
		1. kokmateriālu pirkuma maksa **EUR \_\_\_\_\_\_\_\_\_** (\_\_\_\_\_\_\_\_\_\_\_\_ euro, \_\_\_ centi) apmērā, kas aprēķināta atbilstoši Līguma pielikumā Nr.1 norādītajai sortimenta cenai par kubikmetru;
		2. piegādes (transportēšanas) maksa **EUR \_\_\_\_\_\_** (\_\_\_\_\_\_\_\_ euro, \_\_ centi) apmērā, kas aprēķināta atbilstoši Piegādātāja noteiktajai un izsoles izsludināšanas brīdī spēkā esošajai Transporta maksai apaļkoku līgumiem ar piegādi **\_\_\_\_ EUR/m³** (Transporta izmaksas apaļkoku līgumiem ar piegādi norādītas: <https://ej.uz/transporta_izmaksas_apalkoku_piegade> un ir Pasūtītājam zināmas).
	2. Līguma 4.nodaļā noteiktā kārtībā konstatēta neatbilstoša sortimenta piegādes gadījumā neatbilstošā sortimenta cena mežā pie ceļa ir **\_\_\_\_\_\_\_ EUR/ m3** bez PVN.
	3. PVN tiek aprēķināts un maksāts saskaņā ar darījuma brīdī spēkā esošajām normatīvo aktu prasībām.
	4. **Precīza Kokmateriālu pirkuma kopējā maksa** tiek noteikta šī Līguma izpildes gaitā, atbilstoši saražotajam un Pasūtītājam faktiski piegādātajam Kokmateriālu apjomam (ievērojot Līguma 1.2.punktā noteiktās pieļaujamās izsolītā apjoma izmaiņas), par ko Piegādātājs šī Līguma 2.8.punktā noteiktā kārtībā izraksta Pasūtītājam pavadzīmi, turpmāk – **Pavadzīme**.
	5. Pasūtītājs samaksā Piegādātājam par Kokmateriāliem vienā no šādiem veidiem:
		1. veicot **priekšapmaksu 95%** (deviņdesmit pieci procenti) apmērā no Kokmateriālu kopējās prognozētās pirkuma maksas (ja šajā vai 2.7.punktā nav noteikts citādi), atbilstoši Piegādātāja izrakstītam priekšapmaksas rēķinam, ko Piegādātājs izraksta un nosūta Pasūtītājam pēc šī Līguma noslēgšanas un rakstiskas informācijas saņemšanas no Pasūtītāja par tā izvēlēto samaksas veidu – priekšapmaksu. Pasūtītājam ir pienākums samaksāt priekšapmaksas rēķinu ne vēlāk kā **5 (piecu) darba dienu** laikā no rēķina nosūtīšanas dienas. Pēc Piegādātāja ieskatiem, ņemot vērā Kokmateriālu kopējo prognozēto apjomu un piegādes termiņus, priekšapmaksa par Kokmateriāliem var tikt veikta pa daļām (tādā gadījumā Piegādātājs izraksta priekšapmaksas rēķinus, sadalot priekšapmaksu vairākās daļās, un Pasūtītājs katru priekšapmaksas rēķinu apmaksā pilnā apmērā ne vēlāk kā **5 (piecu) darba dienu** laikā no attiecīgā priekšapmaksas rēķina nosūtīšanas dienas). Atlikušo Kokmateriālu pirkuma maksas daļu, par kuru nav ticis izrakstīts priekšapmaksas rēķins, Pasūtītājs samaksā Piegādātājam **5 (piecu) darba dienu** laikā no Piegādātāja izrakstītas Pavadzīmes nosūtīšanas dienas, atbilstoši Pasūtītājam faktiski piegādātajam Kokmateriālu apjomam (ja kopējā pirkuma maksa par Pasūtītājam faktiski piegādāto Kokmateriālu apjomu pārsniedz priekšapmaksas summu);
		2. veicot **pēcapmaksu 10 (desmit) dienu** laikā no Pavadzīmes nosūtīšanas Pasūtītājam, ar nosacījumu, ka Pasūtītājs **5 (piecu) darba dienu** laikā pēc šī Līguma noslēgšanas ir iesniedzis Piegādātājam Latvijas Republikā reģistrētas komercbankas vai Latvijas Republikā reģistrētas ārvalsts komercbankas filiāles neatsaucamu pirmā pieprasījuma maksājumu garantiju, izsniegtu par labu Piegādātājam ar garantijas summu vismaz **140%** (viens simts četrdesmit procenti) apmērā no Līguma 2.1.punktā norādītās Kokmateriālu kopējās prognozētās pirkuma maksas (kas pilnībā sedz Kokmateriālu kopējo prognozēto pirkuma maksu un iespējamā Kokmateriālu apjoma 20% pieauguma summu, līgumsodu, nokavējuma procentus), ar garantijas termiņu (t.i. datumu, līdz kuram Piegādātājs ir tiesīgs iesniegt bankā samaksas pieprasījumu) ne mazāku kā 3 (trīs) mēneši pēc šī Līguma 1.5.punktā noteiktā Kokmateriālu piegādes termiņa beigām.
	6. Pasūtītājs ir tiesīgs izvēlēties vienu no Līguma 2.5.punktā minētajiem samaksas veidiem, par to rakstiski informējot Piegādātāju vai iesniedzot bankas garantiju, nekavējoties, bet ne vēlāk kā 5 (piecu) darba dienu laikā pēc Līguma noslēgšanas. Pasūtītājs nav tiesīgs vēlāk šī Līguma ietvaros mainīt samaksas veidu. Ja Pasūtītājs šajā punktā noteiktajā termiņā nav informējis Piegādātāju par samaksas veidu, tad uzskatāms, ka Pasūtītāja izvēlētais samaksas veids ir priekšapmaksa. Piegādātājs ir tiesīgs izvērtēt un atteikties pieņemt Pasūtītāja iesniegto bankas garantiju, ja tā neatbilst Līguma 2.5.2.punktā noteiktajiem nosacījumiem, un tādā gadījumā samaksas veids ir priekšapmaksa.
	7. Gadījumā, ja šis Līgums noslēgts par vairākām Piegādātāja Kokmateriālu izsoles daļām un samaksas veids ir priekšapmaksa, tad Pasūtītājs veic priekšapmaksu atbilstoši Piegādātāja izrakstītiem priekšapmaksas rēķiniem, kurus Piegādātājs izraksta pa daļām, t.i. 2.5.1.punktā noteikto priekšapmaksas summu sadalot vairākās daļās.
	8. Pēc Līguma 4.nodaļā noteiktā kārtībā sagatavotiem un Piegādātāja saņemtiem Testēšanas pārskatiem, Piegādātājs, pamatojoties uz tajos norādīto Kokmateriālu sortimentu, kvalitatīvo un neatbilstoša sortimenta apjomu, izraksta Pasūtītājam Pavadzīmi, tajā norādot saņemtās priekšapmaksas summu, Kokmateriālu pirkuma kopējo maksu, un atlikušo pirkuma maksas summu apmaksai (ja kopējā pirkuma maksa par Pasūtītājam faktiski piegādāto Kokmateriālu apjomu pārsniedz priekšapmaksas summu) vai pārmaksas summu, ko Piegādātājs atmaksā Pasūtītājam 5 (piecu) darba dienu laikā no Pavadzīmes izrakstīšanas dienas (ja priekšapmaksas summa pārsniedz kopējo pirkuma maksu par Pasūtītājam faktiski piegādāto Kokmateriālu apjomu). Piegādātājs ir tiesīgs ar vienpusēju paziņojumu par ieskaitu veikt pārmaksātās summas ieskaitu Pasūtītāja citu maksājumu saistību (ja tādas pastāv) dzēšanai šī Līguma ietvaros.
	9. Samaksa ir uzskatāma par veiktu dienā, kad Piegādātājs ir saņēmis naudas līdzekļus Piegādātāja norēķinu kontā.
	10. Puses vienojas, ka saskaņā ar Līgumu sagatavotie priekšapmaksas rēķini un Pavadzīmes tiek sagatavoti elektroniski un derīgi bez paraksta, ja tie nosūtīti no Piegādātāja elektroniskā pasta adreses: rekini.r@rigasmezi.lv uz Pasūtītāja elektroniskā pasta adresi: \_\_\_\_\_\_\_\_\_\_\_\_\_\_\_\_\_\_\_.
3. KOKMATERIĀLU PIEGĀDE UN PIEŅEMŠANA
	1. Pārvadātājs veic Kokmateriālu piegādi uz Piegādes vietu šī Līguma pielikumā Nr.1 norādītajā Piegādes vietas darba laikā.
	2. Par katru Piegādes vietā piegādāto Kokmateriālu kravu Pārvadātājs piesakās pie Pasūtītāja pārstāvja un iesniedz Pasūtītāja pārstāvim 3 (trīs) eksemplāros Kokmateriālu transportēšanas pavaddokumentu, turpmāk – **Pavaddokuments**, kurā norādīts piegādāto Kokmateriālu sortiments un aptuvenais apjoms.
	3. Piegādātās Kokmateriālu kravas izkraušanu Piegādes vietā veic Pārvadātājs, ja vien to nenodrošina Pasūtītājs sakarā ar Piegādes vietas īpašiem apstākļiem un izkraušanai nepieciešamu speciālu tehnisko aprīkojumu. Kravas izkraušanas procesā (ja to veic Pārvadātājs) Pārvadātājam nav pienākuma nodrošināt piegādāto Kokmateriālu tievgaļu orientēšanu vienā un tajā pašā virzienā.
	4. Pasūtītājam ir pienākums nodrošināt piegādātās Kokmateriālu kravas pieņemšanu ne vēlāk kā 1 (vienas) stundas laikā no kravas piegādes brīža. Minētās 1 (vienas) stundas laikā Pasūtītājs nodrošina Pārvadātāja kokvedēja sastāva netraucētu piekļuvi kravas izkraušanas vietai un Pavaddokumenta noformēšanu. Pavaddokumenta noformēšanu attiecīgās kravas pieņemšanas brīdī veic Pasūtītāja pārstāvis, Pavaddokumentā ierakstot Kokmateriālu kravas pieņemšanas datumu, Pasūtītāja pārstāvja vārdu, uzvārdu un pašrocīgi parakstot Pavaddokumentu, tādējādi apliecinot kravas pieņemšanas faktu.
	5. Pasūtītājs nodrošina, ka Piegādes vietā persona, kura pieņem kravu un paraksta Pavaddokumentu, ir pienācīgi pilnvarota Pasūtītāja vārdā pieņemt piegādāto Kokmateriālu kravu, un Pārvadātājam nav pienākuma pārbaudīt minētās personas pilnvaras.
	6. Par piegādes brīdi šī Līguma izpratnē tiek uzskatīta Pārvadātāja ierašanās Piegādes vietā un pieteikšanās pie Pasūtītāja pārstāvja, ko strīdus gadījumā apliecina Pārvadātāja kokvedēja sastāva GPS (Globālās pozicionēšanas sistēmas) dati.
	7. Šajā Līguma nodaļā noteiktā kārtībā noformēta Pavaddokumenta Pārvadātāja eksemplāru Pasūtītāja pārstāvis izsniedz Pārvadātājam (kokvedēja sastāva vadītājam), bet Piegādātāja eksemplāru Pasūtītājs nogādā Piegādātāja pārstāvim personīgi vai nosūta Piegādātājam pa pastu uz tā juridisko adresi 7 (septiņu) dienu laikā no Pavaddokumenta parakstīšanas brīža.
	8. Līdz šī Līguma 4.nodaļā noteiktajā kārtībā pabeigtai Kokmateriālu uzmērīšanai un kvalitātes novērtēšanai Pasūtītājs Piegādātāja piegādāto Kokmateriālu kravu uzglabā nošķirti no citām apaļo kokmateriālu kravām un nodrošina, ka Kokmateriālu krava ir marķēta, Kokmateriālu galos norādot konkrētās kravas Pavaddokumenta numuru. Gadījumā, ja šajā punktā noteiktās uzglabāšanas un marķēšanas prasības netiek izpildītas, kā rezultātā Kokmateriālu krava ir sajaukusies ar citiem kokmateriāliem vai nav iespējams identificēt konkrēto Pārvadātāja piegādāto Kokmateriālu kravu, Piegādātājs izraksta Pavadzīmi, pamatojoties uz Pavaddokumentā norādīto Kokmateriālu sortimentu un apjomu, kas pilnībā uzskatāms par kvalitatīvo apjomu.
	9. Gadījumā, ja Kokmateriālu ražošanas vai piegādes procesā notiek neparedzētas izmaiņas, Piegādātājs ir tiesīgs vienpusēji pagarināt Līguma 1.5.punktā noteikto piegādes termiņu, par to rakstiski paziņojot Pasūtītājam. Puses vienojas, ka pagarinātais termiņš stājas spēkā ar Piegādātāja attiecīgu, vienpusēju, rakstisku paziņojumu Pasūtītājam, un attiecībā uz termiņa izmaiņām Pusēm nav jāveic Līguma grozījumi, un Piegādātājam par to netiek piemērotas nekādas sankcijas. Šajā punktā noteiktajā kārtībā vienpusēji pagarināt Kokmateriālu piegādes termiņu Piegādātājs ir tiesīgs ne vairāk kā 1 (vienu) reizi šī Līguma darbības laikā.
4. KOKMATERIĀLU UZMĒRĪŠANA UN KVALITĀTES KONTROLE
	1. 3 (trīs) darba dienu laikā no Kokmateriālu pieņemšanas dienas Piegādes vietā Pasūtītājs nodrošina Kokmateriālu uzmērīšanu un kvalitātes novērtēšanu, ko Piegādes vietā veic Pasūtītāja nolīgta, Ministru kabineta 2007.gada 6.novembra noteikumiem Nr. 744 „Noteikumi par koku un apaļo kokmateriālu uzskaiti” atbilstoša un valsts aģentūrā „Latvijas Nacionālais akreditācijas birojs” akreditēta uzmērīšanas organizācija, turpmāk – **Neatkarīgais uzmērītājs**. Kokmateriālu uzmērīšanu un kvalitātes novērtēšanu Neatkarīgais uzmērītājs veic saskaņā ar Latvijas valsts spēkā esošu standartu par apaļo kokmateriālu uzmērīšanu un Koksnes produktu uzmērīšanas līguma noteikumiem, kas noslēgts starp Pasūtītāju un Neatkarīgo uzmērītāju.
	2. Pasūtītājs nodrošina, ka Neatkarīgais uzmērītājs veic Kokmateriālu uzmērīšanas un kvalitātes novērtēšanas datu apstrādi un tās rezultātā sagatavo **Testēšanas pārskatu**, kurā norāda Kokmateriālu sortimentu, kvalitatīvo apjomu un neatbilstoša sortimenta apjomu. Puses atzīst, ka Testēšanas pārskata dati ir uzskatāmi par pamatu Piegādātāja Pavadzīmes izrakstīšanai par faktiski piegādāto Kokmateriālu sortimentu un apjomu.
	3. Piegādātājs ir tiesīgs piedalīties Kokmateriālu uzmērīšanas un kvalitātes novērtēšanas procesā kā novērotājs, par to iepriekš paziņojot Pasūtītājam. Pasūtītājam tādā gadījumā ir pienākums nodrošināt netraucētu Piegādātāja pārstāvja piekļuvi Kokmateriālu uzmērīšanas un kvalitātes novērtēšanas procesam Piegādes vietā un laikā, kad to veic Neatkarīgais uzmērītājs.
	4. Pasūtītājam ir pienākums nodrošināt, ka Neatkarīgais uzmērītājs sagatavo Testēšanas pārskatu un nodrošina Piegādātājam un Pasūtītājam piekļuvi Testēšanas pārskatam elektroniskā formā Koksnes plūsmas datu centra datubāzē ne vēlāk kā 24 (divdesmit četru) stundu laikā pēc Kokmateriālu uzmērīšanas un kvalitātes novērtēšanas.
	5. Ja Kokmateriālu uzmērīšana un kvalitātes novērtēšana netiek nodrošināta Līgumā noteiktajā termiņā, Piegādātājs neuzņemas atbildību par koksnes kvalitātes trūkumiem, kas var rasties glabāšanas rezultātā. Nokavējuma gadījumā Neatkarīgais uzmērītājs veic tikai Kokmateriālu tilpuma noteikšanu un kvalitātes novērtēšanu tikai attiecībā uz tādiem kvalitātes trūkumiem, kas nevar rasties glabāšanas rezultātā, bet attiecībā uz glabāšanas rezultātā radītiem kvalitātes trūkumiem uzskatāms, ka Pasūtītājs ir pieņēmis Kokmateriālus bez iebildumiem un zaudē tiesības iegādāties attiecīgos Kokmateriālus par neatbilstoša sortimenta cenu vai prasīt piegādāto Kokmateriālu aizvietošanu ar citiem.
	6. Gadījumā, ja Kokmateriālu kvalitātes novērtēšanas gaitā, vizuāli apsekojot piegādāto kravu, Neatkarīgais uzmērītājs konstatē, ka neatbilstošs sortiments pārsniedz 10 % (desmit procentus) no kopējā kravas apjoma, Pasūtītājs par to nekavējoties paziņo šajā Līgumā norādītajam Piegādātāja pārstāvim. Pēc paziņojuma saņemšanas Piegādātājs izvērtē faktisko situāciju, balstoties uz Pasūtītāja iesniegtiem kravas foto attēliem vai Piegādes vietā klātienē veiktu kravas apskati, un Puses rakstiskā veidā e-pasta sarakstē vienojas par vienu no šādiem risinājumiem:
		1. Puses saskaņo konkrētās kravas sortimenta matricas izmaiņas un atbilstoši tām Neatkarīgais uzmērītājs veic Kokmateriālu uzmērīšanu un kvalitātes novērtēšanu;
		2. Puses vienojas par konkrētās kravas aizvietošanu ar citu Kokmateriālu kravu, kā ietvaros Pārvadātājs veic konkrētās neatbilstošā sortimenta kravas transportēšanu no Piegādes vietas uz Piegādātāja norādītu vietu, pamatojoties uz Pavaddokumentu, ko Pārvadātājs un Pasūtītāja pārstāvis noformē un paraksta šajā Līgumā noteiktajā kārtībā.

5. ATBILDĪBA

* 1. **Īpašuma tiesības** uz Kokmateriāliem pāriet no Piegādātāja uz Pasūtītāju ar Līguma 2.8.punktā noteiktā kārtībā Piegādātāja izrakstītas Pavadzīmes nosūtīšanas Pasūtītājam brīdi.
	2. **Risks** par Kokmateriālu nejaušu bojāeju, bojāšanos, kvalitātes zudumu un ar to saistītiem iespējamiem zaudējumiem pāriet no Piegādātāja uz Pasūtītāju ar Līguma 3.4.punktā noteiktā kārtībā veiktas Kokmateriālu pieņemšanas brīdi.
	3. Par šajā Līgumā noteikto **maksājumu termiņa kavējumu** kreditora Puse ir tiesīga aprēķināt, un debitora Pusei ir pienākums maksāt **nokavējuma procentus** 0,5% (nulle komats pieci procenti) apmērā no kavētās maksājuma summas par katru kavējuma dienu. No debitora Puses saņemtajām maksājumu summām kreditora Puse vispirms sedz aprēķinātos nokavējuma procentus un pēc tam – pamatparādu.
	4. Ja **Piegādātājs kavē** Līgumā noteikto Kokmateriālu piegādes termiņu, Pasūtītājs ir tiesīgs aprēķināt, un Piegādātājam ir pienākums maksāt **nokavējuma līgumsodu** 0,5% (nulle komats pieci procenti) apmērā no laicīgi nepiegādāto Kokmateriālu pirkuma maksas par katru kavējuma dienu, bet kopā ne vairāk kā 10% (desmit procenti) no laicīgi nepiegādāto Kokmateriālu pirkuma maksas. Šādā gadījumā līgumsoda aprēķinā (aprēķinot laicīgi nepiegādāto Kokmateriālu pirkuma maksu) tiek piemērota Līguma 2.1.punktā norādītā kopējā prognozētā pirkuma maksa.
	5. Ja **Pasūtītājs kavē** Līgumā noteikto Kokmateriālu uzmērīšanas un kvalitātes novērtēšanas termiņu, Testēšanas pārskata pieejamības nodrošināšanas termiņu, Pavaddokumenta iesniegšanas Piegādātājam termiņu, Piegādātājs ir tiesīgs aprēķināt un Pasūtītājam ir pienākums maksāt **nokavējuma līgumsodu** 0,5% (nulle komats pieci procenti) apmērā no attiecīgās Kokmateriālu kravas pirkuma maksas par katru kavējuma dienu, bet kopā ne vairāk kā 10% (desmit procenti) no attiecīgās Kokmateriālu kravas pirkuma maksas. Šādā gadījumā līgumsoda aprēķinā (aprēķinot attiecīgās Kokmateriālu kravas pirkuma maksu) tiek piemērots attiecīgās kravas Pavaddokumentā norādītais Kokmateriālu apjoms. Piegādātājs ir tiesīgs aprēķināt nokavējuma līgumsodu atsevišķi par katru šajā punktā minēto kavējuma veidu attiecībā uz vienu un to pašu kravu.
	6. Ja **Pasūtītājs aptur Kokmateriālu pieņemšanu** uz laika periodu ilgāku par 3 (trīs) secīgām Piegādes vietas darba dienām vai Kokmateriālu pieņemšanas apturēšana no Pasūtītāja puses ir sistemātiska (atkārtojas vairāk kā 3 (trīs) reizes šī Līguma darbības laikā), Piegādātājs ir tiesīgs aprēķināt, un Pasūtītājam ir pienākums maksāt **līgumsodu** EUR 1000 (viens tūkstotis euro) apmērā par katru Piegādes vietas darba dienu, kad Kokmateriālu pieņemšana ir bijusi apturēta.
	7. Ja Līgums tiek izbeigts 7.4. punktā noteikto iemeslu dēļ, tad uzskatāms, ka no Pasūtītāja puses ir pieļauta saistību neizpilde. Tādā gadījumā Piegādātājs ir tiesīgs aprēķināt, un Pasūtītājam ir pienākums:
		1. maksāt **līgumsodu par Līguma saistību neizpildi 10%** (desmit procentu) apmērā no nepiegādāto Kokmateriālu kopējās pirkuma maksas. Šādā gadījumā līgumsoda aprēķinā (aprēķinot nepiegādāto Kokmateriālu pirkuma maksu) tiek piemērota Līguma 2.1.punktā norādītā kopējā prognozētā pirkuma maksa;
		2. segt Piegādātājam radušos **zaudējumus**, tajā skaitā, bet ne tikai Piegādātāja negūtās peļņas apmērā, ja Piegādātāja rīkotas atkārtotas Kokmateriālu izsoles rezultātā Kokmateriālu cena ir zemāka par šī Līguma pielikumā Nr.1 norādīto cenu (neatkarīgi no tā, vai cenas samazinājuma iemesls ir Kokmateriālu kvalitātes zudumi laika periodā no šī Līguma noslēgšanas dienas līdz atkārtotas izsoles rezultātā noslēgta Kokmateriālu pirkuma līguma noslēgšanas dienai vai kokmateriālu tirgus pieprasījuma izmaiņas, kā rezultātā atkārtotā izsolē saņemti zemākas cenas piedāvājumi).
	8. Papildus Līgumā iepriekš minētajam, Puses atbild viena otrai par katru tiešu un pierādāmu zaudējumu, kas radies to darbības vai bezdarbības dēļ, neizpildot vai nepienācīgi izpildot ar šo Līgumu uzņemtās saistības.
	9. Šajā Līgumā noteiktajā kārtībā aprēķinātos līgumsodus samaksāt un zaudējumus atlīdzināt Pusēm ir pienākums 10 (desmit) dienu laikā no attiecīga otras Puses rēķina vai paziņojuma nosūtīšanas dienas.
	10. Nokavējuma līgumsoda un nokavējuma procentu samaksa neatbrīvo no Līguma saistību pienācīgas izpildes.
1. KOKMATERIĀLU PIEGĀDES APTURĒŠANA
	1. Piegādātājs ir tiesīgs vienpusēji apturēt šī Līguma un citu ar Pasūtītāju spēkā esošu kokmateriālu pirkuma un piegādes līgumu izpildi, tajā skaitā Kokmateriālu ražošanu un piegādi, šādos gadījumos:
		1. ja Pasūtītājs kavē šajā punktā minētajos līgumos noteikto maksājumu termiņu;
		2. ja Pasūtītājs kavē vai nepilda kādu no šajā punktā minētajos līgumos noteiktajiem pienākumiem, tajā skaitā, bet ne tikai kavē Piegādes vietā piegādātās kravas pieņemšanu, uzmērīšanu un kvalitātes kontroli, Testēšanas pārskata pieejamības nodrošināšanu, Pavaddokumenta iesniegšanu Piegādātājam, liedz Piegādātāja pārstāvja dalību piegādātās kravas uzmērīšanas un kvalitātes kontroles procesā, nepaziņo Piegādātājam par neatbilstoša sortimenta īpatsvara pārsniegumu piegādātajā kravā, nenodrošina piegādātās kravas marķēšanu un glabāšanu nošķirti no citām kokmateriālu kravām līdz tās uzmērīšanas un kvalitātes kontroles pabeigšanai.
	2. Par Kokmateriālu ražošanas un piegādes apturēšanu Piegādātājs rakstiski paziņo Pasūtītājam, norādot apturēšanas iemeslu, piegādes atjaunošanas nosacījumus un to izpildes termiņu (ja attiecināms).
	3. Piegādātājs atsāk Kokmateriālu ražošanu un piegādi ne vēlāk kā 14 (četrpadsmit) dienu laikā no piegādes atjaunošanas nosacījumu izpildes, par to rakstiski paziņojot Pasūtītājam.
	4. Piegādātājs ir tiesīgs samazināt šī Līguma un citu ar Pasūtītāju spēkā esošu kokmateriālu pirkuma un piegādes līgumu apjomu proporcionāli konkrētajam kokmateriālu ražošanas un piegādes apturēšanas periodam, t.sk. arī gadījumā, ja kokmateriālu piegādes tiek atsāktas, un Pasūtītājam nav tiesību par to izvirzīt Piegādātājam pretenzijas un pieprasīt zaudējumu atlīdzību.
2. LĪGUMA DARBĪBAS LAIKS UN IZBEIGŠANA
	1. Līgums stājas spēkā tā parakstīšanas brīdī un ir spēkā līdz Līguma 1.5.punktā noteiktajam Kokmateriālu piegādes termiņam vai līdz Pušu saistību pilnīgai izpildei (ja saskaņā ar šī Līguma noteikumiem Pušu saistību pilnīga izpilde var tikt veikta vēlāk). Līguma abpusējas parakstīšanas brīdis ir pēdējā parakstītāja uzliktā laika zīmoga datums un laiks.
	2. Puses ir tiesīgas izbeigt Līgumu jebkurā laikā, par to savstarpēji rakstiski vienojoties.
	3. Piegādātājs ir tiesīgs nekavējoties vienpusēji izbeigt Līgumu bez jebkādu zaudējumu atlīdzināšanas Pasūtītājam, par to rakstiski paziņojot Pasūtītājam, šādos gadījumos:
		1. Pasūtītājam ir pasludināts maksātnespējas process, apturēta saimnieciskā darbība vai iestājas citi apstākļi, kas liedz vai liegs Pasūtītājam turpināt Līguma izpildi;
		2. pēc Līguma noslēgšanas atklājas, ka izsolē, iesniedzot piedāvājumu, vai Līguma izpildes laikā Pasūtītājs ir sniedzis Piegādātājam nepatiesu vai nepilnīgu informāciju;
		3. pēc Līguma noslēgšanas atklājas vai Piegādātājam rodas pamatotas aizdomas par Pasūtītāja un citu tirgus dalībnieku aizliegtu vienošanos, izsoles piedāvājumu saskaņošanu vai citiem konkurences tiesību pārkāpumiem;
		4. attiecībā uz Pasūtītāju, tā patieso labuma guvēju ir konstatēts Noziedzīgi iegūto līdzekļu legalizācijas un terorisma un proliferācijas finansēšanas novēršanas likumā noteiktais;
		5. attiecībā uz Pasūtītāju, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt Pasūtītāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Pasūtītājs ir personālsabiedrība, tiek piemērotas sankcijas, atbilstoši Starptautisko un Latvijas Republikas nacionālo sankciju likumam.
	4. Piegādātājs ir tiesīgs vienpusēji izbeigt Līgumu, par to rakstiski paziņojot Pasūtītājam ne mazāk kā 10 (desmit) dienas iepriekš (ja šajā punktā nav noteikts citādi), šādos gadījumos:
		1. Pasūtītāja pieļautais maksājumu termiņa kavējums pārsniedz 10 (desmit) dienas;
		2. Pasūtītājs neizpilda kādu no Līguma saistībām un nav novērsis konstatēto Līguma neizpildi 5 (piecu) dienu laikā no Piegādātāja attiecīga paziņojuma nosūtīšanas dienas;
		3. Pasūtītājs atkārtoti ir pieļāvis jebkuru šī Līguma noteikumu pārkāpumu (pārkāpumiem nav jābūt par vienu un to pašu Līguma noteikumu), par ko Piegādātājs ir nosūtījis Pasūtītājam rakstisku pretenziju;
		4. Piegādātājs ir saņēmis Pasūtītāja rakstisku paziņojumu par atteikšanos no Kokmateriālu vai to daļas iegādes (šādā gadījumā Piegādātājs ir tiesīgs nekavējoties vienpusēji izbeigt Līgumu pilnībā vai attiecīgajā daļā).
	5. Līguma 7.3. punktā minētajos gadījumos Līgums ir uzskatāms par izbeigtu ar Piegādātāja paziņojuma par Līguma izbeigšanu nosūtīšanas dienu. Līguma 7.4. punktā minētajos gadījumos Līgums ir uzskatāms par izbeigtu ar Piegādātāja paziņojumā par Līguma izbeigšanu norādīto datumu. Pēc Līguma izbeigšanas Piegādātājs ir tiesīgs rīkot atkārtotu izsoli attiecībā uz Kokmateriāliem Līguma neizpildītajā apjomā, un Pasūtītājs nav tiesīgs piedalīties šādā izsolē.
	6. Pasūtītājs ir tiesīgs vienpusēji izbeigt Līgumu, par to rakstiski paziņojot Piegādātājam ne mazāk kā 30 (trīsdesmit) dienas iepriekš, ja:
		1. no Pasūtītāja neatkarīgu iemeslu dēļ tiek kavēts Kokmateriālu piegādes termiņš vai piegāde netiek uzsākta 30 (trīsdesmit) dienu laikā no priekšapmaksas veikšanas dienas un Pasūtītājs par to rakstveidā ir brīdinājis Piegādātāju;
		2. Piegādātājs nepilda Līgumā noteiktās saistības un ir ne mazāk kā 2 (divas) reizes rakstiski brīdināts par jebkuru Līguma noteikumu pārkāpumu.
	7. Līguma izbeigšana neatbrīvo Puses no savstarpējo norēķinu veikšanas par Līguma darbības laikā faktiski piegādāto Kokmateriālu apmaksu, Līgumā noteiktā kārtībā Pušu aprēķinātiem līgumsodiem, nokavējuma procentiem un Pusēm radīto tiešo zaudējumu atlīdzināšanas.
	8. Jebkādi grozījumi, papildinājumi šajā Līgumā ir spēkā, ja tie noformēti rakstiski, satur atsauci uz šo Līgumu un tos ir parakstījušas abas Puses.
3. **NEPĀRVARAMA VARA**
	1. Puses tiek atbrīvotas no atbildības par Līguma pilnīgu vai daļēju neizpildi, ja to rada nepārvaramas varas apstākļi. Puses apņemas veikt nepieciešamos pasākumus, lai līdz minimumam samazinātu kaitējumus, kas var izrietēt no nepārvaramas varas apstākļiem. Par nepārvarams varas apstākļiem nav uzskatāmi tādi apstākļi, kas radušies attiecīgās Puses darbības vai bezdarbības rezultātā.
	2. Par nepārvaramas varas apstākļiem atzīst notikumu, kas atbilst visām šādām pazīmēm :
		1. no kā nav iespējams izvairīties, un kura sekas nav iespējams pārvarēt;
		2. kuru Līguma slēgšanas brīdī nebija iespējams paredzēt;
		3. kas nav radies Puses vai tās kontrolē esošas personas kļūdas vai rīcības dēļ;
		4. kas padara saistību izpildi ne tikai apgrūtinošu, bet arī neiespējamu.
	3. Puse, kurai iestājas Līguma 8.2.punktā minētie apstākļi, par šādu apstākļu iestāšanos 10 (desmit) darba dienu laikā rakstveidā paziņo otrai Pusei. Ja kāda no Pusēm pieprasa, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu.
	4. Nepārvaramas varas apstākļi netiek ņemti vērā, ja Puses par to rakstiski neinformēja viena otru Līguma 8.3.punktā minētajā termiņā, ja vien konkrētie nepārvaramas varas apstākļi nav vispārzināmi un otras Puses rakstiska informēšana objektīvu, vispārzināmu iemeslu dēļ nav bijusi iespējama.
	5. Nepārvaramas varas apstākļu pierādīšanas pienākums ir Pusei, kura uz tiem atsaucas, ja vien konkrētie nepārvaramas varas apstākļi nav vispārzināmi.
	6. Ja nepārvaramas varas apstākļu dēļ Līgums nav izpildāms ilgāk par 3 (trīs) kalendārajiem mēnešiem, tad katrai Pusei ir tiesības vienpusēji atteikties no tālākas Līguma saistību izpildes. Šajā gadījumā neviena no Pusēm nav atbildīga par zaudējumiem, kuri radušies otrai Pusei laika posmā pēc nepārvaramas varas apstākļu iestāšanās.
4. KONFIDENCIALITĀTE UN PERSONAS DATI
	1. Puses apņemas neizpaust konfidenciālu informāciju, kas iegūta no otras Puses Līguma darbības laikā. Par konfidenciālu informāciju Līguma izpratnē tiek uzskatīta visa veida informācija, kura saistīta ar Līguma izpildi, tai skaitā personu dati, komercnoslēpums, jebkura rakstiska, mutiska, elektroniski uzglabāta vai jebkura cita veida informācija. Konfidencialitātes noteikumi neattiecas uz gadījumiem, ja šo informāciju pieprasa Latvijas Republikas normatīvajos aktos noteiktas kompetentas institūcijas, kurām uz to ir likumīgas tiesības un gadījumos, kad informācija ir bijusi iepriekš vai tās nodošanas brīdī publiski zināma. Konfidencialitātes pienākums nav aprobežots ar Līguma termiņu un ir saistošs bez laika ierobežojuma.
	2. Visi dokumenti un informācija, kas saistīta ar Līguma noslēgšanu un izpildi ir uzskatāmi par Pušu komercnoslēpumu saturošu informāciju. Tās aizsardzībai Puses apņemas to saglabāt noslēpumā un bez otras Puses rakstiskas piekrišanas neizpaust trešajām personām. Komercnoslēpuma statuss neattiecas uz informāciju, kas jau ir publiski pieejama, vai Latvijas Republikas tiesību aktos noteiktajā kārtībā ir noteikta kā publiski pieejama.
	3. Puses apliecina, ka Līgumā norādītos vai Līguma izpildes ietvaros no otras Puses iegūtos personas datus izmantos tikai Līguma izpildei (dati tiks apstrādāti tikai saskaņā ar Līguma priekšmetu, Līguma noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām).
	4. Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses fizisko personu datiem. Puses apņemas nenodot tālāk trešajām personām otras Puses iesniegtos fizisko personu datus. Ja saskaņā ar spēkā esošajiem tiesību aktiem Pusēm var rasties šāds pienākums, tās pirms personas datu nodošanas informē par to otru Pusi, ja vien to neaizliedz spēkā esošie tiesību akti.
	5. Katrai Pusei, neizpildot vai pienācīgi neizpildot savas saistības, ir jāsedz visi otrai Pusei vai datu subjektiem nodarītie zaudējumi, kas radušies tās darbības vai bezdarbības rezultātā. Katra no Pusēm patstāvīgi ir atbildīga pret datu subjektiem par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei patstāvīgi jāapmierina datu subjektu prasījumi un jāsamaksā valsts pārvaldes iestādes uzliktie naudas sodi.
	6. Puses apņemas neapstrādāt no otras Puses iegūtos personas datus citiem ar Līguma minēto saistību izpildi nesaistītiem mērķiem, ja vien tas neizriet no spēkā esošiem normatīviem aktiem.
5. CITI NOTEIKUMI
	1. Ar Līguma izpildi saistītus jautājumus risināt no Piegādātāja puses Piegādātājs pilnvaro šādas personas, katru atsevišķi:
		1. \_\_\_\_\_\_\_\_\_\_\_\_\_\_\_\_\_\_, tālr. \_\_\_\_\_\_\_\_\_\_, e-pasts: \_\_\_\_\_\_\_\_\_\_;
		2. \_\_\_\_\_\_\_\_\_\_\_\_\_\_\_\_\_\_, tālr. \_\_\_\_\_\_\_\_\_\_, e-pasts: \_\_\_\_\_\_\_\_\_\_.
	2. Ar Līguma izpildi saistītus jautājumus risināt no Pasūtītāja puses Pasūtītājs pilnvaro šādas personas, katru atsevišķi:
		1. \_\_\_\_\_\_\_\_\_\_\_\_\_\_\_\_\_\_, tālr. \_\_\_\_\_\_\_\_\_\_, e-pasts: \_\_\_\_\_\_\_\_\_\_;
		2. \_\_\_\_\_\_\_\_\_\_\_\_\_\_\_\_\_\_, tālr. \_\_\_\_\_\_\_\_\_\_, e-pasts: \_\_\_\_\_\_\_\_\_\_.
	3. Pušu pilnvarotās personas ir pilnvarotas veikt Līgumā noteikto dokumentu (rēķinu, pavadzīmju, paziņojumu, pretenziju, brīdinājumu) un rakstiskas informācijas iesniegšanu vai nosūtīšanu otrai Pusei, un saņemšanu, un Līguma izpildes kontroli ar tiesībām sastādīt un parakstīt defektu aktus un citus no Līguma izrietošos dokumentus, izņemot Līguma grozījumus, vienošanos par Līguma izbeigšanu.
	4. Par izmaiņām Pušu juridiskajās adresēs, nosaukumos, kontaktinformācijā, pilnvaroto personu sastāvā, to kontaktinformācijā, Puses iespējami drīzā laikā, bet ne vēlāk kā 5 (piecu) dienu laikā rakstiski paziņo otrai Pusei, neveicot grozījumus Līgumā.
	5. Puses apliecina, ka visas šajā Līgumā norādītās Pušu elektroniskā pasta adreses tiek regulāri pārbaudītas un atrodas attiecīgās Puses kontrolē. Rēķini un pavadzīmes, , kas elektroniski nosūtīti uz šajā Līgumā norādītajām Pušu elektroniskā pasta adresēm, ir derīgi bez paraksta un ir uzskatāmi par piegādātiem adresātam nākamajā darba dienā pēc to nosūtīšanas, neatkarīgi no sūtījuma atvēršanas laika. Paziņojumi, pretenzijas, brīdinājumi un citi ar šo Līgumu saistīti dokumenti un informācija, kas parakstīti ar drošu elektronisko parakstu un elektroniski nosūtīti uz šajā Līgumā norādītajām Pušu elektroniskā pasta adresēm, ir uzskatāmi par piegādātiem adresātam nākamajā darba dienā pēc to nosūtīšanas, neatkarīgi no sūtījuma atvēršanas laika.
	6. Puses apņemas veikt visus nepieciešamos pasākumus, lai novērstu koruptīvas darbības. Neviena Puse vai tās darbinieki nedrīkst tieši vai netieši piedāvāt, pieprasīt, dot vai pieņemt naudu, dāvanas vai personīgas priekšrocības no otras Puses vai tās darbiniekiem. Jebkura persona ir tiesīga iesniegt informāciju par Puses vai tās darbinieku veiktām koruptīvām darbībām vai par iespējamiem pārkāpumiem, rakstot uz Pušu kontaktinformācijā norādīto e-pasta adresi.
	7. Līgums ir saistošs Pušu saistību un tiesību pārņēmējiem.
	8. Pušu savstarpēji paziņojumi, pretenzijas, brīdinājumi un cita otrai Pusei sniedzama informācija šī Līguma izpildes sakarā noformējama rakstiski.
	9. Strīdus, kuri var rasties starp Pusēm Līguma izpildes gaitā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīds tiek risināts tiesā Latvijas Republikas normatīvajos aktos noteiktajā kārtībā.
	10. Līgums ir sastādīts un parakstīts elektroniski ar drošu elektronisko parakstu, kas satur laika zīmogu.
	11. Līgums tā noslēgšanas brīdī satur 2 (divus) šādus pielikumus:

*Pielikums Nr.1 – Kokmateriālu sortimenta piedāvājums;*

*Pielikums Nr.2 – Reducēšanas tabula.*

1. **PUŠU REKVIZĪTI**

|  |  |
| --- | --- |
| **PIEGĀDĀTĀJS****SIA „Rīgas meži”**Vienotais reģistrācijas Nr.40003982628PVN maksātāja reģ.Nr.LV40003982628Juridiskā adrese: Ojāra Vācieša iela 6, k-1, Rīga, LV-1004Tālrunis: +371 67415710e-pasts: rigasmezi@rigasmezi.lv | **PASŪTĪTĀJS****SIA “\_\_\_\_\_\_\_\_\_\_”** Vienotais reģistrācijas Nr.\_\_\_\_\_\_\_\_\_\_\_PVN maksātāja reģ.Nr.\_\_\_\_\_\_\_\_\_\_\_\_\_Juridiskā adrese: \_\_\_\_\_\_\_\_\_\_\_Tālrunis: \_\_\_\_\_\_\_\_\_e-pasts: \_\_\_\_\_\_\_\_\_\_  |
| Banka: Luminor Bank AS Latvijas filiāleKods: RIKOLV2XKonts: LV06RIKO0002013116269 | Banka: \_\_\_\_\_\_\_\_\_\_Kods: \_\_\_\_\_\_\_\_\_\_Konts: \_\_\_\_\_\_\_\_\_\_\_ |
| Banka: Citadele banka ASKods: PARXLV22Konts: LV15PARX0005508860001 |  |
| Banka: Swedbank ASKods: HABALV22Konts: LV76HABA0551052516389 |  |
| [vārds, uzvārds][amats] | [vārds, uzvārds][amats] |

1.pielikums

2.pielikums